Ватерполистите на "Черноморец" до 13 г. ще преследват място в суперфинала | 7DniBurgas.bg
Ватерполистите на „Черноморец“ до 13 г. ще преследват място в суперфинала
Васил Гошев05.04.2018450
След дълъг маратон от срещи и квалификационни турнири ватерполистите на “Черноморец” извоюваха място във финалната шестица на държавното първенство за момчета до 13 години. На басейна в “Меден рудник” възпитаниците на треньора Светозар Владков очаквано записаха пълен актив от победи и се класираха за финала.
В мачовете от последната квалификация “Черноморец” разгроми столичните “Левски” и “Славия”, съответно с 15:2 и 15:4. В поредното морско дерби с “КПС Варна” бургаските “акули” взеха своята победа №2 за сезона. Въпреки субективния фактор съдийство, което по време на срещите все повече привлича вниманието върху себе си, “Черноморец” надделя със 7:4. В първия мач между двата отбора в края на февруари бургаският тим победи варненци с 9:5.
Във финалната шестица за място във файнъл фор ще играят три варненски клуба, два врачански, а бургаската водна топка ще бъде представена от “Черноморец”. Останалите са “Комодор”, “КПС Варна”, “Черно море”, “Ботев” и “Ботев 2000”. Мачовете от финалната шестица са от 27 до 29 април.
Останалите тимове в първенството на U13 се срещат в “Б” финал за разпределение на местата от седмо до 14-о, където ще играе бургаският клуб “Нептун”.
вонта топка
previousБез камиони над 12 тона по направлението Варна – Бургас – Царево
nextПодигравка! Оставиха стотици възрастни без пенсии за Великден! Предупреждават ги с бележка на...